|  |  |
| --- | --- |
| MÄÄRUS | EELNÕU |
| Kadrina | 28. august 2024 nr  |
|  |  |

1. **Toitlustamiskulude katmise ja hüvitamise kord Kadrina valla koolieelsetes lasteasutustes ja**

**koolides**

Määrus kehtestatakse kohaliku omavalitsuse korralduse seaduse § 6 lõike 2, § 22 lõike 1 punkti 5, põhikooli- ja gümnaasiumiseaduse § 42 lõike 5 ja koolieelse lasteasutuse seaduse § 27 lõike 2 alusel.

**§ 1. Määruse reguleerimisala**

Käesoleva määrusega reguleeritakse toitlustamiskulude katmist Kadrina valla koolides ja koolieelsetes lasteasutustes.

**§ 2. Koolieelse lasteasutuse toitlustamiskulude eest tasumine**

(1) Lapse toitlustamiskulu lasteasutuses katab osaliselt lapsevanem ja puuduv osa kaetakse valla eelarvest. Toitlustamiskulu päevamaksumuse otsustab lasteasutuse hoolekogu ja kinnitab lasteasutuse direktor.

(2) Toidupäeva hind sisaldab hommikusööki 20%, lõunasööki 50% ja õhtu oodet 30% (edaspidi toidukorrad) väärtuses.

(3) Lapse toitlustamistasu arve esitatakse igakuiselt lapsevanemale vastavalt lasteaias peetavale kohal käimise arvestusele ja toidukordade arvule.

(4) Toitlustamiskulu arvutamisel jäetakse arvesse võtmata need toidukorrad või kindel nädalapäev, millest laps vanema sellekohase kirjaliku avalduse alusel kalendrikuu põhiselt pidevalt loobub.

(5) Toitlustamiskulu arvutamisel jäetakse arvesse võtmata kõik lepingujärgsed toidukorrad teatamisele järgneval päeval või puudumisteatises märgitud ajavahemikul, kui lapse puudumisest on ette teatatud eelneva tööpäeva kella 13.00-ks.

(6) Toitlustamiskulu maksmata jätmisel arvel märgitud maksetähtajaks on arve esitajal õigus anda võlgnevus sissenõudmiseks inkassofirmale.

(7) Toitlustamiskulud hüvitatakse Kadrina valla koolieelsetes lasteasutustes:

1) vähendatakse lapsevanema poolt toitlustamiskulude maksmist 50 protsendi võrra teise lapse eest juhul, kui perest käib lasteaias kaks last samal ajal;

2) vabastatakse lapsevanem toitlustamiskulude maksmisest 100 protsendi ulatuses kolmanda ja iga järgmise ühest perest lasteaias samal ajal käivate laste puhul;

3) toitlustamiskulud hüvitatakse Kadrina valla registrisse kantud laste vanematele.

(8) Lasteasutuse personali toitlustamiskulud kaetakse täies ulatuses omaosalusena.

**§ 3. Kooliõpilaste ja personali toitlustamiskulude katmine**

(1) Õpilase koolilõuna kulud kaetakse riigieelarvest eraldatud koolilõuna toetusest ja valla eelarvest.

(2) Hommikupudru kulud kaetakse valla eelarvest.

(3) Pikapäevarühma toitlustamiskulud katavad lapsevanemad.

(4) Õpilaskodu toitlustamiskulud põhikooli õpilastele kaetakse riigieelarvest ja gümnaasiumiõpilaste toitlustamiskulud katavad lapsevanemad.

(5) Personali toitlustamiskulud kaetakse täies ulatuses omaosalusena.

**§ 4. Toitlustamise hindade kehtestamine**

Toitlustamise hinnad koolieelses lasteasutuses ja koolis kehtestab vallavalitsus korraldusega.

**§ 5. Määruse kehtetuks tunnistamine**

Tunnistatakse kehtetuks Kadrina Vallavolikogu 2014. aasta 18. detsembri määrus nr 27 ”Toitlustamiskulude katmise ja toetuse maksmise kord Kadrina valla koolieelsetes lasteasutustes ja munitsipaalkoolides”.

**§ 6. Määruse jõustumine**

Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)

Madis Viise

vallavolikogu esimees

1. Seletuskiri määruse eelnõule “Toitlustamiskulude katmise ja hüvitamise kord Kadrina valla koolieelsetes lasteasutustes ja koolides”
2. Kohaliku omavalitsuse korralduse seadusest tulenevalt on valla  ülesanne korraldada koolieelsete

lasteasutuste, põhikoolide, gümnaasiumide ja teiste kohalike asutuste ülalpidamist kui need on valla omanduses. Nimetatud asutuste osas võidakse seadusega ette näha teatud kulude katmist kas riigieelarvest või muudest allikatest.

1. Määruse uues redaktsioonis vastuvõtmine tuleneb toitlustuskorralduse muutmisest valla haridusasutustes ja toitlustusosakonna loomisega  vallavalitsuse struktuuris. Sellega seoses kehtestatakse põhimõtted toitlustamiskulude katmisel.
2. Lasteaias katab toitlustamiskulu osaliselt lapsevanem ja puudujääva osa katab vald.
3. Õpilase koolilõuna kulud  kaetakse riigieelarvest eraldatud koolilõuna toetusest ja valla eelarvest. Hommikupudru kaetakse valla eelarvest, pikapäevarühma toitlustamiskulud katavad lapsevanemad, õpilaskodu toitlustamiskulud põhikooli õpilastele kaetakse riigieelarvest ja gümnaasiumiõpilaste toitlustamiskulud katavad lapsevanemad.
4. Lasteaias muudetakse võrreldes praegu kehtiva korraga toidupäeva söögikordade maksumuse proportsioone. Ühtlasi reguleeritakse, kuidas toimub toidukordade arvesse võtmine toitlustamiskulu arvutamisel. Toidupäeva maksumuse soodustus pere teisele ja kolmandale lapsele lasteaias jääb samaks.

Uue sättena annab määrus lapsevanema poolt toitlustamise eest maksmata jätmisel võimaluse pöörduda võlgnevuse sissenõudmiseks inkassofirma poole. Last toitlustamata ei jäeta.

Määrus reguleerib lasteaia ja kooli personali  toitlustamiskulude katmist. Personal tasub täielikult ise oma toitlustamise eest.Toitlustamise hinnad kehtestab vallavalitsus.

Määrus jõustub kolmandal päeval pärast Riigi Teatajas avaldamist.

Tunnistatakse kehtetuks praegu kehtiv määrus.

Kairit Pihlak

vallavanem